Halle Berryová

Halle Maria Berryová (IPA: ; * 14. august 1966, Cleveland, Ohio, USA) je americká herečka, modelka a kráľovná krásy. Získala cenu Emmy a Zlatý glóbus za film Introducing Dorothy Dandridge a v roku 2001 Oscara za najlepší ženský herecký výkon v hlavnej úlohe za výkon v Plese príšer. Je tak prvá a zatiaľ jediná žena afroamerického pôvodu, ktorá vyhrala cenu za najlepší ženský herecký výkon. Je jedna z najlepšie platených herečiek v Hollywoode. Tiež sa zúčastnila produkcie niektorých svojich filmov.

Predtým, ako sa stala herečkou, sa Berryová zúčastnila viacerých súťaží krásy a v roku 1986 sa dostala do súťaže Miss USA, kde skončila na druhom mieste. Na súťaži Miss World sa umiestnila na šiestom mieste. Jej prelomová úloha bola v roku 1991 vo filme Jungle Fever. To viedlo k ďalším úlohám vo filmoch Flintstonovci (1994), Bulworth (1998), X-Men (2000) a jeho pokračovanie a Dnes neumieraj (2002). V roku 2005 tiež vyhrala Zlatá malina za najhoršiu herečku (za rolu vo filme Catwoman) a cenu prijala osobne.

 Mladosť 
Berryová sa narodila ako Maria Halle Berryová (neskôr, v roku 1971, sa nechala premenovať na Halle Maria Berryová). Jej matka bola psychiatrická sestra a otec pracoval v rovnakej psychiatrickej liečebni ako ona. Berryni rodičia sa rozviedli, keď mala štyri roky; potom vyrastala len s matkou.

 Herecká kariéra 
S herectvom začala v 80. rokoch 20. storočia. Prelomová rola bola vo filme Jungle Fever, kde si zahrala drogovo závislú Vivian. Ďalej si v roku 1991 zahrala vo filme Strictly Business a v roku 1992 v Bumerangu. V roku 1994 hrala vo Flintstonovcoch. Vďaka úlohe v Introducing Dorothy Dandridge sa roku 1999 stala prvou černoškou, ktorá bola nominovaná na Oscara. Potom si zahrala vo filme X-Men (2000) a jeho pokračovaniach (2003 a 2006).

V roku 2001 si zahrala úlohu manželky popraveného vraha v Plese príšer. Za túto úlohu bola nominovaná na Oscara a následne sa stala prvou Afroameričankou, ktorá cenu za najlepšiu herečku získala.

Roku 2002 stvárnila rolu Bondovej milenky Jinx vo filme Dnes neumieraj. Ďalej hrala vo filmoch ako Gothika alebo Catwoman.

 Filmografia 
 1989 Living Dolls
 1991 Knots Landing
 1991 Jungle Fever
 1991 Strictly Business
 1991 Posledný skaut
 1992 Bumerang
 1993 Otec vagabund
 1993 Queen''''
 1993 The Program 1993 CB4 1994 Flintstonovci 1995 Stratený Izaiáš 1995 Solomon & Sheba 1996 Zločiny z vášne 1996 Preteky so slnkom 1996 Sex po telefóne 1996 Konečné rozhodnutie 1997 Čierne princezné 1998 The Wedding 1998 Bulworth 1998 Prečo sa blázni zamilujú? 1999 Introducing Dorothy Dandridge 2000 X-Men 2001 Swordfish: Operácia Hacker 2001 Ples príšer 2002 Dnes neumieraj 2003 X-Men 2 2003 Gothika 2004 Catwoman 2005 Roboti 2006 X-Men: Posledný vzdor 2007 Neznámy zvodca 2007 Things We Lost in the Fire 2012 Atlas mrakov''

 Iné projekty 

 Zdroj 


 Externé odkazy 

Kategória:Filmové herečky USA
Kategória:Televízne herečky USA
Kategória:Filmové herečky afroamerického pôvodu
Kategória:Televízne herečky afroamerického pôvodu
Kategória:Modelky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Držiteľky ceny Emmy za najlepší ženský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Držitelia ceny Zlatá malina za najhorší ženský herecký výkon
Kategória:Osobnosti USA afroamerického pôvodu
Kategória:Osobnosti z Clevelandu (Ohio)
Kategória:Držitelia Screen Actors Guild Award
Kategória:Herečky, ktoré hrali Bond girls